มุกข์ลดา ฟอร์มหรู มีลุ้นแชมป์ซูซูกะ เอ็นดูรานซ์ ที่ญี่ปุ่น
มุกข์ มุกข์ลดา สารพืช ยอดนักบิดสาวแกร่งชาวไทย จับคู่ดาวรุ่งจากโครงการ เรซ ทู เดอะ ดรีม อย่าง ฟิล์ม ปิยวัฒน์ ประทุมยศ ควบรถแข่ง Honda CBR600RR หมายเลข 149 พาทีม เอ.พี.ฮอนด้า เรซซิ่ง ไทยแลนด์ ผงาดคว้าแถวหน้าในศึกเอ็นดูรานซ์สุดโหด รายการ ซูซูกะ 4 ชั่วโมง เอ็นดูรานซ์ เรซ 2019 ก่อนลุ้นแชมป์ประวัติศาสตร์ วันเสาร์นี้ที่ประเทศญี่ปุ่น,วันที่ 26 ก.ค.62 การแข่งขันรถจักรยานยนต์ทางเรียบมาราธอนนานาชาติ รายการ ซูซูกะ 4 ชั่วโมง เอ็นดูรานซ์ เรซ 2019 ระหว่างวันที่ 25-27 กรกฎาคม ที่สนามซูซูกะ อินเตอร์เนชั่นแนล เซอร์กิต ประเทศญี่ปุ่น ระยะทาง 5.821 กม. ซัพพอร์ทเรซสุดมันของรายการเอ็นดูรานซ์ เวิลด์ แชมเปียนชิพ ในสุดสัปดาห์เดียวกัน,ล่าสุดวันนี้ เอ.พี.ฮอนด้า เรซซิ่ง ไทยแลนด์ ยอดทีมแข่งไทยร้อยเปอร์เซ็นต์นำโดย มุกข์ มุกข์ลดา สารพืช ยอดนักบิดสาวแกร่ง ที่จับคู่กับ ฟิล์ม ปิยวัฒน์ ประทุมยศ นักบิดดาวรุ่งจากโครงการ เรซ ทู เดอะ ดรีม ลงทำการแข่งขันรอบควอลิฟายภายใต้รถแข่ง Honda CBR600RR หมายเลข 149,ตามกฎการแข่งขันของ ซูซูกะ 4 ชั่วโมง เอ็นดูรานซ์ เรซ ระบุให้มีการควอลิฟาย 2 ช่วง สำหรับนักบิดทั่ง 2 คน เพื่อเอาเวลามารวมกันเพื่อใช้จัดอันดับสตาร์ท โดย ปิยวัฒน์ ทำหน้าที่เป็นนักบิดคนแรก ที่ลงจับเวลาในรอบควอลิฟาย 1 ก่อนจะสร้างผลงานได้อย่างยอดเยี่ยม รั้งอันดับ 2 ด้วยเวลาต่อรอบ 2 นาที 17.486 วินาที ตามหลังผู้นำเพียง 1.569 วินาทีเท่านั้น มุกข์ลดา ลงทำหน้าที่เป็นนักบิดคนที่ 2 เพื่อจับเวลาในรอบควอลิฟาย 2 โดยสามารถกดเวลามาเป็นอันดับ 1 ด้วยเวลาต่อรอบ 2 นาที 17.031 วินาที เหนืออันดับ 2 อยู่ 0.496 วินาที,เมื่อรวมผลการควอลิฟายทั้ง 2 ช่วง ปรากฏว่า เอ.พี.ฮอนด้า เรซซิ่ง ไทยแลนด์ ได้ออกสตาร์ตจากกริดที่ 2 ในศึก ซูซูกะ 4 ชั่วโมง เอ็นดูรานซ์ เรซ 2019 ด้วยเวลาเฉลี่ย 2 นาที 17.258 วินาที มีลุ้นสร้างประวัติศาสตร์คว้าแชมป์ในนามทีมคนไทยร้อยเปอร์เซ็นต์,โดย มุกข์ลดา เผยหลังการแข่งขันว่า ค่อนข้างพอใจกับเวลาที่ทำได้ในการควอลิฟาย และการทำงานโดยรวมของทีมที่พัฒนาขึ้นอย่างมาก ต้องขอบคุณทีมงานที่ทำงานกันอย่างหนัก จนได้รถแข่งที่ออกมาสมบูรณ์แบบ ในวันพรุ่งนี้สิ่งที่น่ากังวลคือสภาพอากาศ ที่จะส่งผลต่อการเซ็ตอัพ ซึ่งพยากรณ์ว่าจะมีฝนตกตั้งแต่เช้า โดยเราเองก็ทำกานบ้านและเตรียมแผนรับมือไว้แล้ว เชื่อว่าจะสามารถต่อสู้เพื่อโพเดียมได้,สำหรับการแข่งขันรอบชิงชนะเลิศของศึก ซูซูกะ 4 ชั่วโมง เอ็นดูรานซ์ เรซ 2019 จะมีขึ้นในวันเสาร์ที่ 27 กรกฎาคมนี้ โดยสามารถติดตามชมการถ่ายทอดสดทางออนไลน์ได้ที่ www.facebook.com/hondamotorcyclethailand ตั้งแต่เวลา 06.20-11.30 น.
มุกข์ มุกข์ลดา สารพืช ยอดนักบิดสาวแกร่งชาวไทย พาทีม เอ.พี.ฮอนด้า เรซซิ่ง ไทยแลนด์ ผงาดคว้าแถวหน้าในศึกเอ็นดูรานซ์สุดโหด รายการ ซูซูกะ 4 ชั่วโมง เอ็นดูรานซ์ เรซ 2019
มุกข์ลดา สารพืช,ปิยวัฒน์ ประทุมยศ,เอ.พี.ฮอนด้า เรซซิ่ง ไทยแลนด์,ซูซูกะ 4 ชั่วโมง เอ็นดูรานซ์ 2019